
Ministru kabineta noteikumi Nr. 14
Rīgā 2026. gada 20. janvārī (prot. Nr. 2 2. §)
Grozījumi Ministru kabineta 2013. gada 19. novembra noteikumos Nr. 1317 "Noteikumi par speciālo līdzekļu veidiem un kārtību, kādā karavīri un zemessargi glabā, nēsā un lieto speciālos līdzekļus"
Izdoti saskaņā ar Militārā dienesta likuma 14.panta ceturto daļu
un Latvijas Republikas Zemessardzes likuma 22. panta 1.1 daļu
· Izdarīt Ministru kabineta 2013. gada 19. novembra noteikumos Nr. 1317 "Noteikumi par speciālo līdzekļu veidiem un kārtību, kādā karavīri un zemessargi glabā, nēsā un lieto speciālos līdzekļus" (Latvijas Vēstnesis, 2013, 228. nr.; 2014, 169. nr.; 2016, 149. nr.) šādus grozījumus:
· 1. Papildināt ar 2.25. apakšpunktu šādā redakcijā:
· "2.25. ierīces, kas paredzētas tālvadības vai autonomas vadības ierīču notveršanai, nosēdināšanai vai iznīcināšanai."
· 2. Izteikt 7. punktu šādā redakcijā:
· "7. Lēmumu par šo noteikumu 2.3., 2.7., 2.8., 2.9., 2.10., 2.11., 2.12., 2.13., 2.14., 2.15., 2.16., 2.17., 2.18., 2.19., 2.20., 2.21., 2.22., 2.23., 2.24. un 2.25. apakšpunktā minēto speciālo līdzekļu lietošanu konkrēta uzdevuma izpildei pieņem Nacionālo bruņoto spēku komandieris vai viņa pilnvarota amatpersona, izdodot pavēli."
· 3. Papildināt ar 40.1 punktu šādā redakcijā:
· "40.1 Ierīces, kas paredzētas tālvadības vai autonomas vadības ierīču notveršanai, nosēdināšanai vai iznīcināšanai, lieto, pirms tam pārliecinoties, ka tālvadības vai autonomas vadības ierīce pēc tās lidojuma vai kustības pārtraukšanas neradīs kaitējumu cilvēkam, dzīvniekam vai trešo personu īpašumam."

